Шчырасць пачуццяў маладых герояў выпрабоўваецца жыццёвымі цяжкасцямі і тымі праблемамі, якія часта ствараюцца імі самімі па прычыне юнацкага максімалізму, рэўнасці, няўмення, а іншы раз нежадання дараваць блізкаму чалавеку, паставіць сябе на яго месца. Але ж Саша і Пятро яшчэ маладыя, і мы верым, што іх каханне пераадолее ўсе перашкоды. Адна з такіх перашкод –гэта выбар між сапраўдных каханнем і матэрыяльнымі каштоўнасцямі. І Саша зрабіла выбар не на карысць матэрыяльнай забяспечанасці, спакойнага існавання з інтэлігентам Лялькевічам.